**ОБЩИНСКА ИЗБИРАТЕЛНА КОМИСИЯ**

БРАТЯ ДАСКАЛОВИ

**Протокол №26/03.11.2019 г.**

Днес 03.11.2019 г. от 22,10 часа се проведе заседание на ОИК Братя Даскалови.

Присъстват:

Димо Димитров – Председател

Величка Лисикова – Зам.-председател

Таня Дамянова – Зам.-председател

Ивелина Николова-Димитрова – Секретар

Гергана Филипова – член

Иванка Желева – член

Маньо Манев – член

Маринка Грозева – член

Михаил Тодоров – член

Росица Николова-Стоева – член

Христо Стоянов – член

Заседанието се проведе при следния дневен ред:

1. Сигнал за присъствие на въоръжено лице в изборното помещение на СИК 006 - с. Черна гора в община Братя Даскалови при произвеждане на втори тур на изборите за кмет на кметство;
2. Приемане на решение за обявяване на резултатите от изборите за кмет на кметство в с. Черна гора, община Братя Даскалови на 03 ноември 2019 г.;
3. Разни.

**По т. 1 от дневния ред,** ОИК Братя Даскалови прие следното:

**РЕШЕНИЕ  
№ 68-МИ**  
Братя Даскалови, 03.11.2019 г.

**ОТНОСНО:** Сигнал за присъствие на въоръжено лице в изборното помещение на СИК 006 - с. Черна гора в община Братя Даскалови при произвеждане на втори тур на изборите за кмет на кметство

На 03.11.2019г. в 20:30 часа в ОИК Братя Даскалови постъпи сигнал по телефона от старши инспектор Недялко Петров - началник на участък Братя Даскалови относно постъпил сигнал на телефон 112 за лице с оръжие в помещение на СИК 06 с. Черна гора, община Братя Даскалови.

В тази връзка в ОИК Братя Даскалови е допозирана Докладна записка Рег. № 375р-8362-03.11.2019г. на РУ - Чирпан от Мл.ПИ Е. Колев.

Съгласно чл. 221, ал. 2 от Изборния кодекс  в изборното помещение не се допускат въоръжени лица, освен в случаите на чл. 222, ал. 4.

В тази връзка по жалбата е извършена проверка на място от представители на ОИК Братя Даскалови, в резултат на която се установи, че в изборното помещение към момента на проверката присъстват единствено членовете на СИК. Съгласно посочената по - горе Докладна записка се установява, че при извършената от полицията проверка в изборното помещение е присъствало лицето Симеон Хубенов Стефанов, който работи като охранител и има валидно разрешително за притежание на оръжие. Установи се, че лицето е забравило да остави оръжието си вкъщи и след покана е напуснало изборното помещение доброволно.

С оглед гореизложените обстоятелства може да се заключи, че е налице нарушение на Изборния кодекс, но последното не е повлияло по никакъв начин на изборния процес и резултат.

В тази връзка и на основание чл. 85, ал. 4 във връзка с чл. 87, ал. 1, т. 22 от ИК, ОИК Братя Даскалови

**Р Е Ш И :**

Извършеното нарушение не предполага налагане на административно наказание на Симеон Хубенов Стефанов.

**Настоящото решение е обявено по реда на чл. 87, ал. 2 от Изборния кодекс и подлежи на обжалване пред ЦИК в тридневен срок от обявяването му.**

**По т. 2 от дневния ред,** ОИК Братя Даскалови прие следното:

**РЕШЕНИЕ №69-МИ**

**на ОБЩИНСКАТА ИЗБИРАТЕЛНА КОМИСИЯ**

**община БРАТЯ ДАСКАЛОВИ**

**област СТАРА ЗАГОРА**

**ЗА ИЗБИРАНЕ НА КМЕТ НА КМЕТСТВО**

Днес, 03.11.2019 г., в 22,10 часа Общинската избирателна комисия на основание чл. 452 от Изборния кодекс и въз основа на получените данни от протоколите на СИК

**Р Е Ш И :**

ОБЯВЯВА ЗА ИЗБРАН ЗА КМЕТ на кметство Черна гора, област Стара Загора, на втори тур: Атанаска Минчева Атанасова**,** ЕГН: \*\*\*\*\*\*\*\*\*\*, издигната от Политическо Движение Социалдемократи, получил **357** действителни гласове.

Няма спорове и възражения на членовете на комисията по взетото решение

**Настоящото решение е обявено по реда на Изборния кодекс и подлежи на обжалване пред Административен съд Стара Загора в седемдневен срок от обявяването му.**

**Решението се прие с 11 гласа „ЗА”, както следва:**

Димо Димитров – Председател – „ЗА”

Величка Лисикова – Зам.-председател – „ЗА”

Таня Дамянова – Зам.-председател – „ЗА”

Ивелина Николова-Димитрова – Секретар – „ЗА”

Гергана Филипова – член – „ЗА”

Иванка Желева – член – „ЗА”

Маньо Манев – член – „ЗА”

Маринка Грозева – член – „ЗА”

Михаил Тодоров – член – „ЗА”

Росица Николова-Стоева – член – „ЗА”

Христо Стоянов – член – „ЗА”

**ПРЕДСЕДАТЕЛ:**

(Димо Димитров)

**СЕКРЕТАР:**

(Ивелина Николова-Димитрова)